open-index/open-wikipedia-markdown huggingface dataset:
அன்னா அட்கின்சு

**அன்னா அட்கின்சு** (*Anna Atkins*, பிறப்பு **சில்ட்ரன்**; 16 மார்ச் 1799 – 9 சூன் 1871) ஆங்கில தாவரவியலாளரும் ஒளிப்படக் கலைஞரும் ஆவார்.  இவர் பொதுவாக ஒளிப்படங்களின் விளக்கத்துடன்  நூல் வெளியிட்ட முதல் நபராகக் கருதப்படுகின்றார். சிலரின் கூற்றுப்படி ஒளிப்படம் ஒன்றை உருவாக்கிய முதல் பெண்மணியும் இவரேயாவார்.
## இளமைக்காலம்
அட்கின்சு ஐக்கிய இராச்சியத்தின் கென்ட் கவுன்ட்டியிலுள்ள டோன்பிரிட்சில் 1799ஆம் ஆண்டு பிறந்தார். அவருடைய தாய் எஸ்டர் ஆன் சில்ட்ரன் "குழந்தைப் பிறப்பின் தாக்கத்திலிருந்து விடுபடாமலே" 1800இல் காலமானார். அன்னா தனது தந்தை ஜான் ஜார்ஜ் சில்ட்ரனுடன் நெருக்கமானார். அறிவியலாளரான சில்ட்ரன்  *சில்ட்ரனைட்டு* என்ற கனிமத்தைக் கண்டறிந்தவர். இதனால் அன்னாவிற்கு " அக்காலப் பெண்களுக்கு கிட்டாத அளவில் அறிவியல் கல்வி கிடைத்தது." அவரது தந்தையார் மொழிபெயர்த்து 1823இல் வெளியிட்ட  லாமார்க்கின்  *ஜெனரா ஆப் ஷெல்சு* என்ற புத்தகத்தில் அன்னா சிப்பியில் செதுக்கிய சித்திரங்கள்  பயன்படுத்தப்பட்டன.

1825இல் ஜான் பெல்லி அட்கின்சைத் திருமணம் புரிந்தார். இலண்டன் வணிகரான கணவருடன் *ஆல்சுடெட் பிளேசிற்கு* குடிபெயர்ந்தனர். இவர்களுக்கு குழந்தைப்பேறு கிட்டவில்லை. அட்கின்சு தாவரவியலில் தனக்கிருந்த ஆவலைத் தொடர்ந்தார்; உலர்ந்த தாவரங்களைச் சேகரித்தார். இவை பின்னர் பயன்படுத்தப்பட்டன.
## ஒளிப்படவியல்

தந்தை சில்ட்ரனும் கணவர் அட்கின்சும்  கேலோடைப் ஒளிப்பட பதிவை கண்டறிந்த *வில்லியம் என்றி பாக்சு டால்போட்டிற்கு* நண்பர்கள் ஆவர். அன்னா அட்கின்சு டால்போட்டிடமிருந்து நேரடியாகவே ஒளிப்படவியல் குறித்து  கற்கத் தொடங்கினார். ஒளியுணர் தாள் மீது வைக்கப்பட்ட பொருள் சூரியனிடம் காட்டப்படும்போது அதன் உருவம் தாளில் பதியும் "ஒளிப்பட ஓவிய" நுட்பம் அவரைக் கவர்ந்தது. தாளில் பதிந்த உருவத்தை நிலைப்படுத்தும் கேலோடைப் செய்முறை குறித்தும் அறிந்தார்.

1841ஆம் ஆண்டில் ஒளிப்பட கருவியின் அணுக்கம் அவருக்குக் கிட்டியது. சிலர் அட்கின்சை முதல் பெண் ஒளிப்படவியலாளராக கருதுகின்றனர். வேறு சிலர்  வில்லியம் பாக்சு டால்போட்டின் மனைவி கான்சுடன்சு டால்போட்டை முதல் ஒளிப்படம் எடுத்த பெண்மணியாகக் கருதுகின்றனர். ஒளிப்படக் கருவியால் அன்னா எடுத்த எந்தவொரு ஒளிப்படமோ கான்சுடன்சு எடுத்த எந்தவொரு ஒளிப்படமோ கிடைக்காதமையால், இதற்கு தீர்வு காணப்படவில்லை.

## பரப்புப் பண்பாட்டில்

மார்ச் 16,  2015 அன்று  இணையத் தேடுபொறி கூகுள் அட்கின்சின் 216வது பிறந்தநாளை தனது தேடல் பக்கத்தில் *கிறுக்கல்* (டூடுள்] படிமத்தை வெளியிட்டுக் கொண்டாடியது.

## மேற்சான்றுகள்

## வெளியிணைப்புகள்

* 
* 
*
* 

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:1799 பிறப்புகள்
பகுப்பு:1871 இறப்புகள்
பகுப்பு:ஒளிப்படக்கலை
பகுப்பு:பெண் அறிவியலாளர்கள்
பகுப்பு:பெண் தாவரவியலாளர்கள்
பகுப்பு:ஆங்கிலேயத் தாவரவியலாளர்கள்
கைவல்யசாமி

**கைவல்யசாமி** (1877--1953) என்பவர் ஒரு எழுத்தாளராகவும் பேச்சாளராகவும் இருந்தார். இந்துமதத்தில் நிலவும் குருட்டு நம்பிக்கைககளையும் இந்துமதத் தொன்மக் கதைகளின் பொய்களையும் ஆராய்ந்து நூற்றுக்கணக்கில் கட்டுரைகளை எழுதியவர்.

## பிறப்பும் படிப்பும்

கைவல்யசாமி கேரளத்தில் கள்ளிக்கோட்டையில் பிறந்தார். இவரது இயற்பெயர் பொன்னுச்சாமி ஆகும். திருச்சிராப்பள்ளியில் ஏழாம் வகுப்பு வரை படித்தார். பின்னர் கரூரில் மவுனசாமி மடத்தில் சேர்ந்து சமய இலக்கியங்களைக் கற்றார்.  "கைவல்ய நவநீதம்" என்னும் சைவ சமய நூலை நன்றாகக் கற்றுத் தேர்ச்சிப் பெற்றார். எனவே "கைவல்ய சாமியார்" என்று மக்கள் இவரை அழைக்கலாயினர்.

## பெரியார் ஈ. வெ. இரா. நட்பு

கைவல்யசாமி 1903 ஆம் ஆண்டில் பெரியார் ஈ. வெ. இராமசாமியைச் சந்திக்கும் வாய்ப்புக் கிடைத்தது. திருச்செங்கோடு அருகில் இளம்பிள்ளை என்னும் ஓர் ஊரில் ஒரு நிலக்கிழார் இல்லத்தில் ஈ.வெ இரா. வும் கைவல்யசாமியும் அருகருகே அமர்ந்து விருந்து உண்டனர். அப்போது பெரியார் குடிநீர் தீர்ந்துவிட்ட குவளையில் குடிக்கத் தண்ணீர் கேட்டார். அங்கிருந்த உணவுப் பரிமாறிய பார்ப்பனர் அக்குவளையைக் கையிலெடுத்து குடிநீரை ஊற்றினார். அதைப் பார்த்த தலைமைச்  சமையல்காரர், "சூத்திரன் தொட்ட பாத்திரத்தை ஏன் தொட்டாய்?"  என்று கூறிக் கண்டித்தார். அப்போது  உணவு சாப்பிட்டுக் கொண்டிருந்த கைவல்யசாமி ஆத்திரம் அடைந்து  சோற்றுக்கையுடன்  சமையல்காரப் பார்ப்பனர் கன்னத்தில் ஓங்கி அறைந்தார். "சூத்திரன் என்றால் ஆத்திரம் கொண்டு அடி"  என்னும் சொலவம் இவ்வாறு தோன்றியதே ஆகும்.

## எழுத்தும் பேச்சும்

குடிஅரசு (இதழ்), திராவிடநாடு (இதழ்) போன்ற இதழ்களில் ஏராளமான கட்டுரைகளை எழுதினார். அவை பெரும்பாலும் இந்து சமயப் புராணப் 
புரட்டுகளையும் இதிகாசங்கள் இந்துமத விழாக்கள் ஆகியவற்றின் பொருந்தாத மூடநம்பிக்கைகளையும் அம்பலப்படுத்துவதாக இருந்தன. 1929 ஆண்டு முதல் பல மாநாடுகளிலும் கூட்டங்களிலும் பேசினார். "கைவல்ய சாமியின் எழுத்தும் பேச்சும் பகுத்தறிவுப் பால பாடங்களாக விளங்குகின்றன" என்று வே. ஆனைமுத்து தம் தொகுப்புநூலில் தெரிவித்துள்ளார். 

கைவல்யசாமி கோபிச் செட்டிப்பாளையத்துக்கு  அருகில் பங்களாபுதூரில் 1953 ஆம் ஆண்டில் காலமானார்.

## உசாத்துணை

பெரியார் ஈ.வெ இரா. சிந்தனைகள், பதிப்பாசிரியர் வே.ஆனைமுத்து

பகுப்பு:திராவிட இயக்க எழுத்தாளர்கள்
ஜேசன் ஹோல்டர்

**ஜேசன் ஒமார் ஹோல்டர்** (*Jason Omar Holder*, பிறப்பு: நவம்பர் 5, 1991) பார்படோசு துடுப்பாட்ட வீரர். ஜேசன் தனது முதலாவது ஒருநாள் பன்னாட்டுப் போட்டியல் மேற்கிந்தியத் தீவுகள் அணிக்காக 2013 சனவரியில் ஆத்திரேலியாவுக்கு எதிராக விளையாடினார். இதன் பின்னர் ஐபிஎல்வில் விளையாடுவதற்காக சென்னை சூப்பர் கிங்ஸ் அணியினால் ஏலத்தில் வாங்கப்பட்டார். மேற்கிந்தியத் தீவுகள் அணியின் தலைவர் டுவைன் பிராவோ பதவியில் இருந்து அகற்றப்படட்தை அடுத்து ஜேசன் ஹோல்டர் தலைவராகத் தெரிவு செய்யப்பட்டார். மேற்கிந்தியத் தீவுகளின் மிகவும் இளமையான தலைவர் (23 அகவை) இவராவார்.

## மேற்கோள்கள்

பகுப்பு:வாழும் மக்கள்
பகுப்பு:1991 பிறப்புகள்
பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:பார்படோசு விளையாட்டு வீரர்கள்
ஜே. டி. எட்வர்ட்ஸ்

**ஜே.டி. எட்வர்ட்ஸ் உலக தீர்வு நிறுவனம்** அல்லது ஜே.டி. எட்வர்ட்ஸ், சுருக்கமாக ஜேடிஇ, ஒரு நிறுவன ஆதார திட்டமிடல் (ERP) மென்பொருள் நிறுவனமாகும். ஐபிஎம் AS/400 சிறு கணினிக்கான 'வேர்ல்ட்', சி.என்.சி கட்டமைப்பிற்கான 'ஒன்வொர்ல்ட்' (தடித்த கிளையண்ட்) மற்றும் ஜே.டி. எட்வர்ட்ஸ் 'என்டேர்ப்ரிஸ் ஒன்' (ஒரு வலை சார்ந்த மெல்லிய கிளையண்ட்-EnterpriseOne) ஆகியவை இந்நிறுவனத்துடைய மென்பொருட்கள் ஆகும், மார்ச் 1977ன் போது கோலோரடோவின் டென்வரில் ஜேக் தாம்சன், சி.டி.பி "சக்" ஹிண்ட்செ, டேன் கிரகோரி, மற்றும் எட் மச்வானே( EDWARD MCVANEY) என்பவர்களால் நிறுவப்பட்டது,

## மேற்கோள்கள்

பகுப்பு:கணிநுட்ப வணிக நிறுவனங்கள்
பகுப்பு:அமெரிக்க வணிக நிறுவனங்கள்
பகுப்பு:ஆரக்கிள் மென்பொருட்கள்
சவாரி இயந்திரன்

பொதுவாக ஒட்டக ஓட்டப் பந்தயத்தில் மனித ஓட்டுநருக்கு(சிறுவர்களுக்கு) மாற்றாக சவாரி இயந்திரன் பயன்படுத்தப்படுகிறது. 2004 ஆம் ஆண்டு முதலில் கத்தரில் உருவாக்கப்பட்ட சவாரி இயந்திரன், ஐக்கிய அரபு எமிரேட்ஸ், சவுதி அரேபியா, மற்றும் பஹ்ரைன் ஒட்டகம் பந்தய வழக்கில் பெரும்பாலும் பயன்படுத்தப் படுகிறது.

## மேற்கோள்கள்

பகுப்பு:விளையாட்டுகளில் விலங்குகள்
அம்ஜத் அலி கான்

**[[உஸ்தாத்]] அம்ஜத் அலி கான்** (Amjad Ali Khan, பிறப்பு: 9 அக்டோபர் 1945) இந்தியாவைச் சேர்ந்த பாரம்பரிய சாரோட் இசைக் கலைஞர் ஆவார். இசைக் குடும்பத்தில் பிறந்த இவர் 1960 முதல் இந்தியாவிலும் வெளிநாடுகளிலும் இசைக் கச்சேரிகள் நடத்தி வருகிறார். இந்திய அரசு 2001 ஆம் ஆண்டு இவருக்கு இந்தியாவின் இரண்டாவது உயரிய விருதான பத்ம விபூசன் விருதை வழங்கியது.

## இளமைக்காலம்
இவர் இந்திய நகரமான குவாலியரில் பிறந்தார். இவரது இயற்பெயர் *மசூம் அலி கான்*. இவரின் பெற்றோர்களான *ஹபிஸ் அலி கான்* மற்றும் *ரஹத் ஜஹான்* அகியோருக்கு ஏழாவது குழந்தையாக இவர் பிறந்தார். இவரின் பெற்றோர் குவாலியர் அரசவைக் கலைஞர்கள் ஆவார். இவர் இவரது குடும்பத்தின் ஆறாவது தலைமுறை *சாரோட்* இசைக் கலைஞர் ஆவார். இவரது குடும்பம் *சாரோட்* இசைக் கருவியைக் கண்டுபிடித்தவர்கள் என நம்பப்படுகிறது.

## வாழ்க்கை
இவரது முதல் திருமண விவாகரத்திற்குப் பின்னர் *சுப்புலெக்சுமி* எனும் வங்காளப் பரதநாட்டியக் கலைஞரை மணந்தார். இவர்களுக்கு இரண்டு மகன்கள் உண்டு.
## விருதுகள்
இவர் கீழ்க்கண்ட விருதுகளைப் பெற்றுள்ளார்,
* 1975 பத்ம ஶ்ரீ
* 1989 சங்கீத நாடக அகதெமி
* 1991 பத்ம பூசண்
* 2001 பத்ம விபூஷண்
* 2011 சங்கீத நாடக அகதெமி
* 2004 ஃபுகாகோ ஆசிய கலாச்சார விருது
## மேற்கோள்கள்

பகுப்பு:இந்துஸ்தானி இசைக் கலைஞர்கள்
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:பத்மசிறீ விருது பெற்ற கலைத் துறையினர்
நாம் இருவர் நமக்கு இருவர்

***நாம் இருவர் நமக்கு இருவர்*** என்பது சுந்தர் சி. இயக்கத்தில் 1998ஆம் ஆண்டில் வெளியான தமிழ்த் திரைப்படமாகும். பிரபுதேவா, மீனா ஆகியோர் முக்கியக் கதாபாத்திரத்தில் நடித்த இப்படம் 1998 சனவரி 14 தமிழர் திருநாளான தைப்பொங்கல் அன்று வெளியானது. வணிக ரீதியாக இது ஒரு சிறப்பான வெற்றித் திரைப்படமாக அமைந்தது. இது 1995ஆம் ஆண்டில் வெளியான ஆங்கில திரைப்படமான *டூ மச்* திரைப்படத்தினை அடிப்படையாகக் கொண்டு உருவாக்கப்பட்டது.

## பாடல்கள்
கார்த்திக் ராஜா இசையமைத்த இப்படத்தில் 6 பாடல்கள் இடம்பெற்று இருந்தன.

## மேற்கோள்கள்

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:மீனா நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:கார்த்திக் ராஜா இசையமைத்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:ஜெயராம் நடித்த திரைப்படங்கள்
பகுப்பு:சுந்தர் சி இயக்கிய திரைப்படங்கள்
மாதவ் காட்கில்

**மாதவ் காட்கில்** (Madhav Gadgil, 24 மே 1942 – 7 சனவரி 2026) இந்தியாவின் புனே நகரில் பிறந்த சூழலியல் ஆய்வாளர் ஆவார்.  

## கல்வியும் ஆராய்ச்சியும்
மாதவ் காட்கில் *புனே பல்கலைக்கழகத்தில்* உயிரியல் படிப்பை முடித்தார், பின்னர் மும்பையில் *சூழலியல் கணிதத்தில்* ஆய்வாளர் பட்டம் பெற்றார். ஹார்வேர்டு பல்கலைக்கழகத்தின் பேராசிரியாரகவும் பணியாற்றினார். 1973 முதல் 2004 ஆம் ஆண்டு வரை பெங்களூரு இந்திய அறிவியல் கழகத்தில் பணியாற்றி, அங்கே சூழலியல் அறிவியல் மையத்தை நிறுவினார். மேலும் *ஸ்டேண்ட்ஃபோர்டு* பல்கலைக்கழகத்தில் வருகைதரு பேராசிரியராகப் பணியாற்றினார். சூழலியல் தொடர்பான புத்தகங்களும் எழுதியுள்ளார். மேற்குத் தொடர்ச்சி மலையைப் பாதுகாப்பது தொடர்பான ஆணையத்தின் தலைவராகப் பங்காற்றினார்.

## விருதுகள்
இந்திய அரசின் பத்ம ஶ்ரீ, பத்ம பூசண் உள்ளிட்ட பல்வேறு மாநில மத்திய அரசு விருதுகளையும், வெளிநாட்டு அரசின் விருதுகளையும் பெற்றுள்ளார்.

## மேற்கோள்கள்

## வெளி இணைப்புகள்

* 
* 

பகுப்பு:1942 பிறப்புகள்
பகுப்பு:2026 இறப்புகள்
பகுப்பு:பத்மசிறீ விருது பெற்ற குடிமைப் பணி அதிகாரிகள்
பகுப்பு:பத்ம பூசண் விருது பெற்றவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:இந்திய சூழலியலாளர்கள்
பகுப்பு:இந்திய உயிரியலாளர்கள்
பகுப்பு:இந்திய சுற்றுச்சூழல் செயற்பாட்டாளர்கள்
தினேசு ராம்தின்

**தினேசு ராம்தின்** (*Denesh Ramdin*, பிறப்பு: 13 மார்ச் 1985) மேற்கிந்தியத் தீவுகளின் துடுப்பாட்ட வீரர். இவர் டிரினிடாட்டைச் சேர்ந்த இந்திய வம்சாவழியினர் ஆவார்.

வலக்கை மட்டையாளரான இவர் பொதுவாக குச்சக் காப்பாளராக விளையாடுகிறார். 2004 முதல் இவர் உள்ளூரில் திரினிடாட் டொபாகோ துடுப்பாட்ட அணிக்காக விளையாடி வருகிறார். 2005 சூலையில் இவர் தனது முதலாவது தேர்வுத் துடுப்பாட்டத்தை இலங்கை அணிக்கெதிராகவும், ஒருநாள் போட்டியை இந்திய அணிக்கு எதிராகவும் விளையாடினார்.

2010 ஆம் ஆண்டில் ராம்தின் மேற்கிந்திய அணியில் இருந்து விலக்கப்பட்டு, மீண்டும் 2011 இல் சேர்த்துக் கொள்ளப்பட்டார். 2014 மே மாதம் முதல் தேர்வுத் துடுப்பாட்ட அணித் தலைவராக இருந்து வருகிறார்.

## பன்னாட்டு சதங்கள்
### தேர்வு சதங்கள்

### ஒருநாள் சதங்கள்

## மேற்கோள்கள்

## வெளி இணைப்புகள்
*ESPNcricinfo player profile
*CricketArchive statistics

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:திரினிடாட் டொபாகோ விளையாட்டு வீரர்கள்
சூரிய ஆரம்

** சூரிய ஆரம் ** (Solar radius) என்பது வானியலில் ஒரு ஆர அலகு (ஆரத்தை அளக்கும் அலகு) ஆகும். சூரிய ஆரம் என்பது சூரியனின் ஆரத்திற்கு சமமான ஆரம் ஆகும்.அதாவது 2 சூரிய ஆரம் என்று குறிப்பிட்டால் அது சூரியனைப் போல இரண்டு மடங்கு ஆரம் உடையது என்பது பொருள். இதன் மூலம் மற்ற விண்மீன்களின் ஆரத்தை குறிப்பிடுகிறார்கள்.சூரியத் ஆரம் முறையே:
:1\,R_{\odot} = 6.955\times 10^5 \hbox{ km}    
மேலேயுள்ள **சூரிய ஆரம் ** தோராயமாக 695,500 கிலோமீட்டரும் புவியை விட 110 மடங்கும், வியாழன் கோளை விட 10 மடங்கும் ஆரம் உடையது.
## மேற்கோள்கள்

*
*

பகுப்பு:சூரியன்
பகுப்பு:வானியல் அலகுகள்
பகுப்பு:நீள அலகுகள்
டெட் 2

**டெட் 2** () இது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இந்தத் திரைப்படத்தை சேத் மக்பார்லனே என்பவர் இயக்கியுள்ளார். இந்த திரைப்படத்தில் மார்க் வால்பர்க், சேத் மக்பார்லனே, அமண்டா சேஃப்ரிட், ஜெசிகா பார்த், லியம் நீசோன், மார்கன் ஃபிரீமன் உள்ளிட்ட பலர் நடித்துள்ளனர். இந்தத் திரைப்படம் ஜூன் 26ஆம் திகதி வெளியானது. இந்தத் திரைப்படத்தை  யுனிவர்சல் பிக்சர்ஸ் என்ற நிறுவனம் வினியோகம் செய்ததது.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க சட்டம் பற்றிய திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
அல்ஃபாவும் ஒமேகாவும்

**அல்ஃபாவும் ஒமேகாவும்** அல்லது **[[அல்ஃபா]] ஒமேகா** (*Alpha (*'Α** அல்லது  **α**) and Omega (**Ω** அல்லது **ω*')*) என்பது கிரேக்க அரிச்சுவடியிலுள்ள முதலாவது மற்றும் கடைசி எழுத்துக்களாகும். இது திருவெளிப்பாட்டில் கடவுளின் அல்லது கிறிஸ்துவின் பெயராகவும் குறிப்பிடப்படுகிறது. இச் சோடி எழுத்துக்கள் கிறித்தவக் குறியீடாகப் பயன்படுத்தப்பட்டு வருகிறது. இது கிறிஸ்தவச் சிலுவை, காய் ரோ மற்றும் ஏனைய கிறித்தவக் குறியீடுகளுடன் சேர்க்கப்படுகிறது.

## உசாத்துணை

## வெளி இணைப்புகள்

*Catholic Encyclopedia
*Jewish Encyclopedia

பகுப்பு:கிறித்தவக் குறியீடுகள்
பகுப்பு:திருவெளிப்பாடு
தோடகொப்பலு காரியப்பா இரவி

**தோடகொப்பலு காரியப்பா இரவிக்குமார்** (10 ஜூன் 1979 – 16 மார்ச் 2015) ஒரு இந்திய ஆட்சிப்பணியாளராக இருந்தவர். இவர் கர்நாடக அரசாங்கத்தில் கூடுதல் வரி வசூல் ஆணையராக பணிபுரிந்து வந்தார். 16, மார்ச் 2015-ல் மர்மமான முறையில் இவரது இல்லத்தில் இறந்தார்.

## பிறப்பு
1979-ம் ஆண்டு ஜூன் 10-ம் நாள், தும்கூர் மாவட்டத்தில் கரியப்பா, குருவம்மா ஆகியோருக்கு மகனாகப் பிறந்த இரவிக்குமாருக்கு இரமேஷ் என்ற சகோதரரும், பாரதி என்ற சகோதரியும் உள்ளனர். 

## பணி
2011-ம் ஆண்டு முதல் 2013 வரை குல்பர்காவில் கூடுதல் ஆணையராகவும், ஆகத்து 2013 முதல் அக்டோபர் 2014 வரை கோலார் மாவட்ட ஆட்சியாளராகவும் பணி புரிந்தார். இவரது பணிக்காலத்தில், மணல் கொள்ளையில் ஈடுபட்டவர்களைக் கண்டறிந்தார்.  இதனைத் தொடர்ந்து, அக்டோபர் 2014-ல் பெங்களூக்கு கூடுதல் வரிவசூல் ஆணையராக நியமிக்கப்பட்டார். இக்காலத்தில் வரி ஏய்ப்பு மற்றும் நிலுவையிலிருந்த ரூ.140 கோடி தொகையை கட்டுமானர்களிடம் இருந்து வசூலித்தார், அதன் காரணமாக சில மிரட்டல்களும் அவருக்கு வந்தன.

## இறப்பு
2015-ம் ஆண்டு மார்ச் 16-ம் நாள், இரவிக்குமார் கோரமங்கலாவில் உள்ள தன்னுடைய இல்லத்தில் தூக்கில் தொங்கினார். ஆரம்ப பரிசோதனையில் இவரது இறப்பில் மர்மம் உள்ளதாகக் கண்டறியப்பட்டது. இவரது இறப்பைக் கண்டித்து கர்நாடகத்தில் பல்வேறு இடங்களில் கண்டன ஆர்ப்பாட்டங்கள் நடந்தது.

இவர் இறப்பதற்கு முன்பாக, வரி ஏய்ப்பு செய்ததாகச் சில பிரபலங்களின் பட்டியல் தயாரிக்கப்பட்டதாக நம்பப்படுகிறது.

## மேற்கோள்கள்

## வெளி இணைப்புகள்
* Biodata of D. K. Ravikumar 
* Fan Page for D. K. Ravikumar
* Biodata in Kannada of D. K. Ravikumar
* Route to D. K. Ravi's Native

பகுப்பு:2015 இறப்புகள்
பகுப்பு:1979 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:கர்நாடக நபர்கள்
மா. அருணாசலம்

**மா. அருணாசலம்** (1912 - 1989) என்பவர் தமிழ்நாடு மாநிலம் விருதுநகரைச் சேர்ந்த ஒரு பள்ளி ஆசிரியராவார். இவர் இந்தியக்குடியரசின் முன்னாள் தலைவர் இராஜேந்திரப் பிரசாத்திடம் நல்லாசிரியர் விருது பெற்றவர். தமிழ்நாடு பாடநூல் கழகத்தின் உறுப்பினராகவும், தமிழக அரசு கல்வியாளர் குழுவின் ஒருவராகவும் இருந்துள்ளார்.

## இளமை
மா. அருணாசலம், 1912ம் ஆண்டு அக்டோபர் 14ம் நாள் மாரியப்பநாடார் பூவாயியம்மாள் ஆகியோருக்கு மகனாக விருதுநகரில் பிறந்தார். தனது பள்ளிப் படிப்பை விருதுநகர் கே. வி. எஸ் பள்ளியிலும் பட்டப் படிப்பை மதுரை அமெரிக்கன் கல்லூரியிலும் Literature of Teaching படிப்பை செயின்ட் ஜோசப் கல்லூரியிலும் முடித்து பொருளியல் துறையின் பட்ட மேற்படிப்பில் சென்னை மாகாண அளவில் இரண்டாமிடம் பெற்றார்.

பின்னர் இந்தியக் குடிமைப் பணியில் தேர்வானார். ஆனால் அவர் படித்த கே. வி. எஸ். பள்ளியில் உதவி தலைமையாசிரியர் பணி கிடைக்கவே அங்கு மாற்றலானார்.

## தலைமையாசிரியர்
கே. வி. எஸ். பள்ளியில் உதவி தலைமையாசிரியராய் பணிபுரிந்து பின்னர் 1941ம் ஆண்டு திருமங்கலம் பி. கே. என் ஆண்கள் மேல்நிலைப் பள்ளியின் தலைமையாசிரியராக சேர்ந்து ஏறத்தாழ 31 ஆண்டுகாலம் பணிபுரிந்தார். இவரால் அப்பள்ளியில்

* 4ம் பாரம் வகுப்பு முதல் எல்லா மாணவர்களுக்கும் ரென் அண்டு மார்ட்டின் ஆங்கில அகராதி பயிற்சியளிக்கப்பட்டது.
* காந்தி பிறந்தநாளான 1956ம் ஆண்டு அக்டோபர் 2ம் நாள் மாணவர்களுக்கு பிடி அரிசித் திட்டம் (மதிய உணவுத்திட்டம்) தொடங்கப்பட்டது.
* 1959ம் ஆண்டு பிப்ரவரி 22ம் நாள் பள்ளியின் 50ம் ஆண்டு பொன்விழாவில் அப்போதைய தமிழக முதலமைச்சர் கு. காமராசரைப் பங்கேற்கவைத்தார்.
* அருணாசலத்தால் ஆரம்பிக்கப்பட்ட பிடி அரிசித் திட்டத்தை மேற்பார்வையிட ஒரிசா மாநில அமைச்சர் 1958ம் ஆண்டு இப்பள்ளிக்கு வந்தார்.
* பள்ளியின் முதல் சாரணர் சாரணியர் இயக்கத்தைத் தொடங்கி வைத்தார்.
* 1962ம் ஆண்டு பள்ளியில் இலவசக் கல்வி முறையைக் கொண்டு வந்தார்.

## பதவிகளும் விருதுகளும்
இவர் பணியாற்றிய பதவிகள் மற்றும் பெற்ற விருதுகள் பின்வருமாறு.

: **ஆசிரியர் பணி**
* விருதுநகர் கே. வி. எஸ். பள்ளியின் உதவி தலைமையாசிரியர்
* திருமங்கலம் பி. கே. என். மேல்நிலைப் பள்ளியின் தலைமையாசிரியர்

: **அலுவலகப் பணி**
* காமராசர் முதலைச்சராக பொறுப்பேற்றதும் தமிழகத்தில் புதிய கல்விமுறையை அமைக்க ஐவர் கமிட்டியை உருவாக்கினார். அதில் அருணாசலமும் ஒருவர்.
* 1952ம் ஆண்டில், ஒன்றிய அரசு உயர்கல்வித் துறையின் உறுப்பினர்
* தமிழ்நாடு பாடநூல் கழகத்தின் உறுப்பினர்
* தமிழக அரசு கல்வியாளர் குழு உறுப்பினர்
* தமிழக அரசு பள்ளி கல்வித்துறையின் உறுப்பினர்
* மதுரை மாவட்ட சாரணர் இயக்க ஆய்வாளர் (Commissioner of Scouts)

: **விருதுகள்**
* இந்திய தேசிய நல்லாசிரியர் விருது.

## மேற்கோள்கள்
* திருமங்கலம் பி. கே. என். வித்யாசாலா கல்விக் குழுமம் வெளியிட்ட நூற்றாண்டு விழா மலரில் "தலைமைக்கே புகழ் சேர்த்த தலைமையாசிரியர், மா. அருணாசலம்" எனும் கட்டுரை.

பகுப்பு:1912 பிறப்புகள்
பகுப்பு:கல்வியாளர்கள்
பகுப்பு:1989 இறப்புகள்
ஸ்டேட் பாங்க் ஆப் சௌராஷ்டிரா

**சௌராஷ்டிரா ஸ்டேட் வங்கி** (State Bank of Saurashtra),  இந்திய அரசால் நாட்டுடமையாக்கப்பட்ட வங்கிகளில் ஒன்று. ஸ்டேட் பாங்க் ஆப் இந்தியாவின் ஏழு இணை வங்கிகளில் ஒன்றான இவ்வங்கி, இந்தியாவில் 15 மாநிலங்கள் மற்றும் தாமன் மற்றும் தியு போன்ற பகுதிகளிலும் சேர்த்து 423 கிளைகள் கொண்டது. 13 ஆகஸ்டு 2008இல் இவ்வங்கி ஸ்டேட் பாங்க் ஆப் இந்தியாவுடன் இணைக்கப்பட்டது.
## தோற்றம்
1948ஆம் ஆண்டிற்கு முன், சௌராட்டிர தீபகற்ப பகுதியில் பல சிறிய, நடுத்தர மற்றும் பெரிய சுதேச சமஸ்தான மன்னர்கள் (Princely States) இருந்தன. அவைகளில் பவநகர், ராஜ்கோட் மற்றும் போர்பந்தர் பெரிய மன்னராட்சி நாடுகளும், பாலிதானா மற்றும் வாடியா சிறிய மன்னராட்சி நாடுகளும் தங்களுக்கென தனி வங்கிகள் கொண்டிருந்தது. அவைகளில் பெரிய வங்கி பவநகர் வங்கி 1902ஆம் ஆண்டில் துவக்கப்பட்டது. 

பம்பாய் மாகாணத்திலிருந்த சௌராஷ்டிரப் பகுதியைப் பிரித்து, 1948ஆம் ஆண்டில் தனி மாநிலமாக சௌராஷ்டிர மாகாணம் (Saurashtra State) துவக்கப்பட்டப் பின்,  சௌராஷ்டிர ஸ்டேட் பாங்க் (ஒருங்கிணைப்பு) அவசரச் சட்டம், 1950இன் படி, சௌராஷ்டிரப் பகுதியில் இருந்த  ராஜ்கோட் வங்கி, போர்பந்தர் வங்கி, பாலிதானா வங்கி, வாடியா வங்கிகள், பவநகர் வங்கியுடன் இணக்கப்பட்டு, 1 சூலை 1950இல் ஸ்டேட் பாங்க் ஆப் சௌராஷ்டிரா உருவானது. சௌராஷ்டிர ஸ்டேட் வங்கி துவக்கத்தில் ஏழு கோடி ரூபாய் வைப்பு நிதியுடன் ஒன்பது கிளைகள் மட்டும் இருந்தன.
1960ஆம் ஆண்டில், மொழிவாரியாக மாநிலங்கள் பிரிக்கும் போது குஜராத் மாநிலம் உதயமான பொழுது, சௌராஷ்டிர மாகாணம், குஜராத் மாநிலத்தின் ஒரு பகுதியானது.

## இணைப்பு
ஸ்டேட் பாங்க் ஆப் இந்தியா (துணை வங்கிகள்) சட்டம், 1959இன் படி, ஸ்டேட் பாங்க் ஆப் சௌராஷ்டிரா, பாரத் ஸ்டேட் வங்கியின்  துணை வங்கியாக மாறியது. தொடர்ந்து 13 ஆகஸ்டு 2008இல் இவ்வங்கி ஸ்டேட் பாங்க் ஆப் இந்தியாவுடன் இணைக்கப்பட்டது. 

## மேற்கோள்

பகுப்பு:செயற்படாத இந்திய வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:குசராத்து
தரிந்து கௌசல்

**பஸ்குவால் ஹன்டி தரிந்து கௌசல்** (*Paskuwal Handi Tharindu Kaushal*, பிறப்பு: 5 மார்ச் 1993) இலங்கை துடுப்பாட்ட வீரர். வலக்கைப் புறந்திருப்பப் பந்து வீச்சாளரான இவர் வலக்கைத் துடுப்பாட்டக் காரரும் ஆவார். கோல்ட்சு துடுப்பாட்ட அணியில் இவர் தனது முதலாவது பட்டியல் அ ஆட்டத்தை விளையாடினார். தனது முதலாவது தேர்வுப் போட்டியை நியூசிலாந்து அணிக்கு எதிரான போட்டியில் 2014 டிசம்பர் 26 இல் விளையாடினார்.

2015 உலகக்கிண்ணப் போட்டிகளின் போது ரங்கன ஹேரத் காயமடைந்ததை அடுத்து கௌசல் தென்னாப்பிரிக்க அணிக்கு எதிரான காலிறுதிப் போட்டியில் 2015 மார்ச் 18 இல் சிட்னியில் விளையாடினார். இது இவரது முதலாவது ஒருநாள் பன்னாட்டுப் போட்டியாகும். இவ்வாட்டத்தில் தான் எதிர்கொண்ட முதலாவது பந்திலேயே ஆட்டமிழந்தார்.

## மேற்கோள்கள்

## வெளி இணைப்புகள்
* 
* 

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்
பகுப்பு:காலி மாவட்ட நபர்கள்
குருந்தன்கோடு

**குருந்தன்கோடு** என்பது இந்தியாவில் கன்னியாகுமரி மாவட்டத்தில் கல்குளம் வட்டத்திலிருக்கும் குருந்தன்கோடு ஊராட்சி ஒன்றியத்தின் நிர்வாகத் தலைமையிடமும், குருந்தன்கோடு ஊராட்சியின் ஒரு சிற்றூர் ஆகும். இது திங்கள்நகரிலிருந்து சுமார் 5 கி.மீ. தொலைவில் உள்ளது.

## ஊராட்சிகள்
குருந்தன்கோடு ஊராட்சி ஒன்றியத்துக்குட்பட்ட ஊராட்சிகள்
#கக்கோட்டுதலை
#முட்டம்
#குருந்தன்கோடு
#நெட்டாங்கோடு
#கட்டிமாங்கோடு
#தென்கரை
#வெள்ளிசந்தை
#சைமன்காலனி
#தலக்குளம்

## மேற்கோள்கள்


பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
குவின்டன் டி கொக்

**குவின்டன் டி கொக்** (*Quinton de Kock*, பிறப்பு: 17 டிசம்பர் 1992) என்பவர் தென்னாப்பிரிக்கத் துடுப்பாட்டக்காரர் ஆவார். இவர் பன்னாட்டுப் போட்டிகளில் தென்னாப்பிரிக்க நாட்டு அணிக்காக  விளையாடி வருகிறார். ஜோகானஸ்பேர்க்கைச் சேர்ந்த இவர் தனது 16வது அகவையில் 19-வயதிற்குட்பட்டோருக்கான அணியில் சேர்ந்து விளையாடினார். இவர் ஒரு முதல்-வரிசை மட்டையாளரும், இழப்புக் கவனிப்பாளரும் ஆவார். 2012–13 காலப்பகுதியில் தேசிய அணியில் இணைந்து ஒரு-நாள், மற்றும் இ20ப போட்டிகளில் 2014 பெப்ரவரியில் இருந்து விளையாடத் தொடங்கினார். இந்தியன் பிரீமியர் லீக்கின் 2013 தொடரில் சன்ரைசர்ஸ் ஐதராபாத் அணியிலும், 2014 தொடரில் டெல்லி டேர்டெவில்ஸ் அணியிலும் விளையாடினார். இவர் ஒரு-நாள் போட்டிகளில் அடுத்தடுத்த நூறுகளை அடித்த முதலாவது வீரராவார்.

## பன்னாட்டு நூறுகள்

### ஒரு-நாள் நூறுகள்

### தேர்வு நூறுகள்

## மேற்கோள்கள்

## வெளி இணைப்புகள்
* 
* Quinton de Kock's profile page on Wisden
* 
*South Africa U-19 vs Bangladesh U-19
*South Africa U-19 vs Namibia U-19
*South Africa U-19 vs England U-19
*3rd Place Play-off in U-19 World Cup
*Highveld Lions vs Mumbai Indians
*South Africa hammer woeful New Zealand

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:சன்ரைசர்ஸ் ஐதராபாத் துடுப்பாட்டக்காரர்கள்
பகுப்பு:மும்பை இந்தியன்ஸ் துடுப்பாட்டக்காரர்கள்
பஞ்ச பட்சி சாத்திரம்

**பஞ்ச பட்சி சாஸ்திரம்** என்பது அறுபத்து நான்கு கலைகளுள் ஒன்றாக கருதப்படுகிறது. இதனை சிவபெருமான் பார்வதி தேவியிடம் கூறியதாக நம்பிக்கை. இந்தக் கலையை அறிந்தோர் எதிரிகளை வெல்வர் என்பது நம்பிக்கையாகும். இதனால் கத்திக்கட்டு சேவல் சண்டை, கிடா சண்டை, சிலம்பம் போன்ற விளையாட்டுகளினை விளையாடுவதற்கு காலம் மற்றும் வெற்றி வாய்ப்பினை கணிக்க இந்த பட்ச பட்சி சாஸ்திரத்தினை கற்கின்றனர்.  பஞ்ச பட்சி சாத்திரத்தினைக் கொண்டு ஐந்து பறவைகளின் குணநலன்களை மனிதனோடு ஒப்பிட்டு பார்க்கும் வழக்கம் உள்ளது. இம்முறையில் ஒருவர் பிறக்கும் நட்சத்திரத்தின் அடிப்படையில் அவருக்கான பறவை தீர்மானிக்கப்படுகிறது. பஞ்ச பட்சிகள் எனக் கூறப்படும் பறவைகளாவன, வல்லூறு, ஆந்தை, காகம், கோழி, மயில் என்பனவாகும்.

## குரு வழி
பட்சிபட்சி சாஸ்திரம் குருவழியாக சீடர்களுக்கு கூறப்பட்டு வந்தது. இந்த சாஸ்திரத்தின் தோற்றம் மற்றும் நூலாக்கம் பற்றி இரு வேறு கருத்துகள் நிலவுகின்றன.

சிவபெருமான் பஞ்ச பட்சி சாஸ்திரத்தினை பார்வதி தேவியிடம் கூறினார். பார்வதி தேவி சூர சம்ஹாரத்தினை நிகழ்த்துவதற்காக முருகனிடமும், முருகப் பெருமான் அகத்தியர் போன்ற சித்தர்களுக்கும் இக்கலையை எடுத்துரைத்தனர்.

சித்தர்கள் தங்களின் சீடர்களுக்கு கற்பித்தனர். இவ்வாறாக குரு வழியிலேயே பஞ்ச பட்சி சாஸ்திரம் கூறப்பட்டு வந்துள்ளது. இந்த குரு முறை குறித்து நிலவும் மற்றொரு கருத்து.. சிவபெருமான் பார்வதி தேவிக்கு பட்சி சாஸ்திரத்தினை சொல்ல, பார்வதி தேவி நந்தியிடம் சொல்ல, நந்திதேவர் போகரிடம் சொல்ல, போகர் பஞ்சபட்ச சாஸ்திரம் என்ற நூலை தந்தார். அதன் பிறகு போகரின் சீடரான உரோமரி போகர் கூறுவதைக்கேட்டு உரோமரிசியும் 
பஞ்ச பட்சி குறித்தான ஓர் நூலை இயற்றியுள்ளார். உரோமரிசி இயற்றிய நூலுக்கு வினாடி பஞ்சபட்சி சாஸ்திரம் என்று பெயர்.

### பழமையான நூல்கள்

## பஞ்ச பட்சிகள்

படிமம்:Indian eagle owl.JPG|ஆந்தை
படிமம்:Indian bird-crow.jpg|காகம்
படிமம்:Rooster02.jpg|கோழி
படிமம்:1169 Pavo cristatus 20090718.jpg|மயில்
படிமம்:African hawk-eagle (Aquila spilogaster).jpg|வல்லூறு


பஞ்ச என்றால் ஐந்தினைக் குறிக்கும். பட்சிகள் என்றால் பறவைகள். வல்லூறு,ஆந்தை,காகம்,கோழி,மயில் என ஐந்து வகையான பறவைகளைக் கொண்டு இந்த சாஸ்திரம் கணிக்கப்படுகிறது.

27 நட்சத்திரங்கள், 12 ராசிகள், 9 கிரகங்கள் என அனைத்தும் இந்த பஞ்ச பட்சிகளுக்குள் அடக்கம் என்று கூறுகின்றனர்.

### வளர்பிறை பகல் தொழில்

## நட்சத்திரங்களுக்கான பறவைகள்

## படுபட்சி நாள்
இந்த சாத்திரத்தில் படுபட்சி நாள் என்றொரு சொல்லாக்கம் உள்ளது. இது பறவையின் எதிர்மறை நாளைக் குறிப்பதாகும். இந்நாளில் பறவைக்கு உரிய நபர்களுக்கு நாள் எதிர்மறை விளைவை ஏற்படுத்தும் என்பது நம்பிக்கையாகும்.

## தொடர்புடைய நூல்கள்
* பஞ்சபட்சி சாஸ்திரம் - பிரகஸ்பதி - நர்மதா பதிப்பகம்
* பஞ்சபட்சி சாஸ்திரம்- மணிமேகலை பிரசுகம் 
* போகமுனிவர் பஞ்ச பட்சி சாஸ்திரம் உரையுடன் - ஆர்.சி.மோகன் - தாமரை நூலகம்
* உரோமரிஷி வினாடி பஞ்சபட்சி சாஸ்திரம்  - ஆர்.சி.மோகன் - தாமரை நூலகம்
* பஞ்சபட்சி சாத்திரம் - டாக்டர். புலிப்பாணி சுந்தரவரதாச்சாரியார் - தஞ்சாவூர் சரஸ்வதி மஹால், நூலக வெளியீட்டு எண் 213

## ஆதாரங்கள்


## வெளி இணைப்புகள்
பஞ்சபட்ஷி 

பகுப்பு:சோதிடம்
களவளாவல் ஏமாற்றுகை

**களவளாவல் ஏமாற்றுகை** (*Dating abuse*) அல்லது **களவளாவல் வன்முறை** (*dating violence*) என்பது களவளாவல் அல்லது காதலிக்கும்போது திருமணமாகாத இணையரில் ஒருவரால் மற்றவருக்கு  நிகழ்த்தப்படும் அல்லது அச்சுறுத்தப்படும் வன்முறை செயலாகும்.  ஒருவர் மற்றவர் மீது நிந்தித்தல்/வன்முறை மூலம் தனது செல்வாக்கை நிலைநாட்டுவதும் ஆகும்.    இந்த நிந்தனை/வன்முறை பல வடிவங்களில் இருக்கலாம். பாலியல் வன்முறை, பாலியல் தொந்தரவு, அச்சுறுத்தல்கள், உடல்ரீதியான வன்முறை, திட்டுச்சொற்கள், உளவியல் வன்முறை, அல்லது உணர்ச்சிபூர்வ நெருக்குதல்கள், சமூகநிலை குலைப்பு, மற்றும் எங்கும் பின்தொடரல்.

களவளாவல் வன்முறை அனைத்து நிற, வயது, பொருளியல்நிலை சமூகங்களிலும் நடைபெறுகின்றது.  தொடர்பாடலில் நிந்தனை விழிப்புணர்விற்கான மையம் இதனை "முற்கால அல்லது தற்கால நெருங்கிய கூட்டாளியிடம் அதிகாரத்தையும் கட்டுப்பாட்டையும் நிலைநிறுத்த பயன்படுத்தப்படும் ஏமாற்று, வலுக்கட்டாய நடத்தைகள்" என்கின்றது.  களவளாவல் வன்முறையின் அறிகுறிகளை சிங்கப்பூரின் குடும்பம் & சமூகம் வளர்ச்சிக் குழுமத்தின் இசிட்டிசன் விவரிக்கிறது.

## மேற்சான்றுகள்

## வெளியிணைப்புகள்
*
;கனடிய வளங்கள்:
* RespectED , Provided by the Canadian Red Cross, give information to teens, parents, and teachers about abuse in dating relationships.

;ஐக்கிய இராச்சிய வளங்கள்:
* The Hideout
* Women's Aid
* Respect

;அமெரிக்க வளங்கள்:
* Center for Relationship Abuse Awareness
* National Domestic Violence Hotline
* ACADV.org  - created by the Alabama Coalition Against Dating Violence, provides a Dating Bill of Rights.
* Jennifer Ann.org - provides free educational materials to schools and groups and sponsors video game contests about teen dating violence from Jennifer Ann's Group.
* Love Is Not Abuse.org - sponsored by Liz Claiborne, provides educational materials.
* Love Is  Respect.org - runs the National Teen Dating Abuse Helpline.
* National Youth Violence Prevention Center  - offers articles and fact sheets.
* The Safe Space.org  - created by Break the Cycle, offers information and allows teens to submit questions.

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:பெண்களுக்கு எதிரான வன்முறை
பகுப்பு:குடும்ப வன்முறை
தென்னிந்திய திரைப்பட ஒளிப்பதிவாளர்கள் சங்கம்

**தென்னிந்திய திரைப்பட ஒளிப்பதிவாளர்கள் சங்கம்** என்பது திரைத்துறையில் ஒளிப்பதிவாளர்களுக்கானச் சங்கமாகும். இச்சங்கம் ஒளிப்பதிவாளர்களின் சம்பளப் பிரட்சனை, ஒளிப்பதிவாளர்களின் கோரிக்கைகளை கொண்டு செல்வது போன்றவற்றிக்காகவும், திரைத்துறையினருக்கு விருதுகள் வழங்கவும் ஏற்படுத்தப்பட்டதாகும். தமிழ், தெலுங்கு, மலையாளம் போன்ற திரைத்துறையினரில் இருக்கும் ஒளிப்பதிவாளர்கள் இங்கு உறுப்பினர்களாக இருக்கின்றார்கள்.

## சங்கத்தின் தோற்றம்
இச்சங்கம் நவம்பர் 28, 1972ல் தொடங்கப்பட்டது. இதற்கு பி.என்.சுந்தரம், ஏ.வின்சென்ட், மார்க்கஸ் பாட்லே ஆகியோர் உதவியுள்ளார்கள்.

## சங்கத்தில் சேர தகுதிகள்
தற்போது சங்கத்தில் சேருவதற்கு +2 படிப்புத் தகுதியும், ஒரு ஒளிப்பதிவாளரிடம் உதவியாளராக பணியாற்றிய அனுபவமும், அவ்வொளிப்பதிவாளரிடம் சான்றிதழும் அவசியமாகும்.

## விருதுகள்
இச்சங்கத்தின் முலம் சிறந்த படங்கள், சிறந்த நடிக நடிகைகள் தேர்ந்தெடுக்கப் பெற்று விருதுகள் தரப்படுகின்றன. தமிழ், தெலுங்கு, மலையாளம், கன்னடம், இந்தித் திரைப்படங்களுக்கு விருதுகள் தரப்படுகின்றன.

## இவற்றையும் காண்க

## ஆதாரங்கள்


## வெளி இணைப்புகள்

பகுப்பு:திரைச் சங்கங்கள்
பகுப்பு:திரைப்படம்
தமிழ்நாடு அரசுப் போக்குவரத்துக் கழகம், மதுரை

**தமிழ்நாடு அரசுப் போக்குவரத்துக் கழகம், மதுரை** என்பது பாண்டியன் போக்குவரத்து கழகம் ஆகும்.

தமிழ்நாட்டில் சென்னைக்கு அடுத்தபடியாக ,மதுரையில்  அரசு டவுன் பேருந்துகள் மட்டும் இயக்கப்படுகிறது

## வரலாறு
1972 ஆம் ஆண்டு பாண்டியன் போக்குவரத்துக் கழகம் என்ற பெயரில் உருவாக்கப்பட்டது. பின்னர் 1996-ம் ஆண்டு தமிழ்நாடு அரசுப் போக்குவரத்துக் கழகம், மதுரை எனப் பெயர்மாற்றம் செய்யப்பட்டது. இப்போக்குவரத்துக்கழகத்திலிருந்து 1974-ம் ஆண்டு 104 பேருந்துகள் பிரிக்கப்பட்டு கட்டப்பொம்மன் போக்குவரத்துக் கழகம் உருவாக்கப்பட்டது.  1974-ம் ஆண்டு இதிலிருந்து 62 பேருந்துகள் பிரிக்கப்பட்டு சோழன் போக்குவரத்துக் கழகம் உருவாக்கப்பட்டது. ஏப்ரல் 1, 1983 ஆம் ஆண்டு பாண்டியன் போக்குவரத்துக் கழகத்தில் இருந்து காரைக்குடியை தலைமையிடமாக கொண்டு மருதுபாண்டியர் போக்குவரத்துக் கழகம் உருவாக்கப்பட்டது. மேலும் 1986-ம் ஆண்டு 446 பேருந்துகள் பிரிக்கப்பட்டு இராணி மங்கம்மாள் போக்குவரத்துக் கழகம் உருவாக்கப்பட்டது.

## சேவை வழங்கும் மாவட்டங்கள்
இந்த மதுரை போக்குவரத்துக் கழகமானது நான்கு மாவட்டங்களில் மட்டுமே தனது சேவையை வழங்குகிறது. தமிழகத்தில் மற்ற அரசு போக்குவரத்து கழகங்கள் வருமானத்தை ஒப்பிடும் போது இந்த மதுரை போக்குவரத்து கழக வருமானம் குறைவாகவே காணப்படுகிறது.

* மதுரை மாவட்டம்
* திண்டுக்கல் மாவட்டம்
* தேனி மாவட்டம்
* விருதுநகர் மாவட்டம்

## இதனையும் காண்க
* மாநகரப் போக்குவரத்து கழகம் - சென்னை
* அரசு விரைவுப் போக்குவரத்துக் கழகம்
* தமிழ்நாடு அரசுப் போக்குவரத்துக் கழகம் - விழுப்புரம்
* தமிழ்நாடு அரசுப் போக்குவரத்துக் கழகம் - கும்பகோணம்
* தமிழ்நாடு அரசுப் போக்குவரத்துக் கழகம் - சேலம்
* தமிழ்நாடு அரசுப் போக்குவரத்துக் கழகம் - கோவை
* தமிழ்நாடு அரசுப் போக்குவரத்துக் கழகம் - திருநெல்வேலி

## ஆதாரங்கள்
தமிழ்நாடு அரசுப் போக்குவரத்துக் கழகம், மதுரை அலுவல் இணையதளம்
பகுப்பு:தமிழ்நாட்டுப்_போக்குவரத்து
ஹிப்ஹாப் தமிழா

**இப்பாப்பு தமிழா** () என்பது ஒரு தமிழ்நாட்டு தமிழ் சொல்லிசை இசைக்குழு ஆகும். இதில் ஆதியும் ஜீவாவும் முக்கிய கலைஞர்கள் ஆவார்கள். 2015இல் இருந்து இவர் தமிழ்த் திரைப்படங்களில் இசையமைத்து வருகிறார். இவர் பல ஆல்பம் பாடல்களுக்கு இசையமைத்துள்ளார். இவர் ஆம்பள திரைப்படத்தின் வழியாக திரைக்கு அறிமுகமானார். இவர்கள் இந்தியாவில் தமிழ் சொல்லிசையின் முன்னோடி இசைக்குழுக்களில் ஒன்றாக கருதப்படுகிறார்கள்.

ஈரோடு மாவட்டத்தில், கோபிச்செட்டிப்பாளையத்தை சேர்ந்தவரான ஆதி பள்ளி நாட்களில் கவிதை எழுதுவதில் ஆர்வமாகவும் ராப் இசையால், ஈர்க்கப்பட்டவராகவும் இருந்தார். ஓய்வு நேரங்களில் வீட்டில் இருந்த கணினியில் இசைக்கோர்வை மென்பொருளை நிறுவி தான் எழுதிய பாடல்களை ராப் இசையில் பாடி எதாவது பதிவுசெய்துவருவதை வழக்கமாக கொண்டார். 2005இல் யூடியூப் இந்தியாவில் அறிமுகமானபோது அதில் தான் பதிவுசெய்த பாடல்களை ‘ஹிப்ஹாப் தமிழன்’ என்ற பெயரில் பதிவுசெய்தார். அந்த நேரத்தில் ஆர்க்குட் வழியாக சென்னையைச் சேர்ந்த ஜீவாவுடன் நட்பு ஏற்பட்டது இவரும் இசையில் ஆர்வமுள்ளவர். இருவரும் இசை சம்பந்தமான நூல்களைப் படிப்பது, யூடியூப் டுடோரியல் வழியாக கீபோர்ட் வாசிக்கக் கற்றுக்கொள்வது என கிட்டத்தட்ட ஐந்து ஆண்டுகள் தீவிரமாக இசையில் இறங்கி, தங்களுடைய பாடல்களை யூடியூபில் பதிவேற்றிவந்தனர்.

2011இல் இளநிலை பொறியியல் படிப்பை முடித்த ஆதி இசையில் முழு மூச்சாக இறங்கப்போவதாக முடிவெடுத்து வீட்டை எதிர்த்து சென்னை புறப்பட்டார் இவருடன் படிப்பை பாதியில்விட்டுவிட்ட ஜீவாவும் சென்னையில் வீடெடுத்து தங்கினார். ஆதியும் ஜீவாவும் தங்களுடைய சொந்த ராப் பாடல்களைக் கல்லூரி நிகழ்ச்சிகளிலும், நிறுவன நிகழ்ச்சிகளிலும் மேடை ஏற்றினர். ஆனால் அதில் தங்கள் வாழ்க்கையை நடத்த போதிய பணம் கிடைக்காத சூழல் நிலவியது. வேறுவழியின்றி ஊருக்கே போன ஆதி வீட்டில் சம்மதம் வாங்கி மீண்டும் சென்னைக்கு வந்து எம்.பி.ஏ. படித்தார். 2012இல் ஹிப்ஹாப் தமிழன் ஆல்பத்தை ஜீவாவும் ஆதியும் தயாரிக்க, திங்க் மியூசிக் நிறுவனம் வெளியிட்டது. யூடியூபில் 10 லட்சத்துக்கும் மேற்பட்டவர்கள் இந்த ஆல்பத்தைப் பின்தொடர ‘ஹிப்ஹாப் தமிழன்’ என்கிற பெயர் பிரபலமானது.

## திரை இசையில்
தற்செயலாக அனிருத்தை ஆதி சந்திக்க அதன்பிறகு, ஹிப்ஹாப் கலைஞராக ‘வணக்கம் சென்னை’ படத்தில் ‘சென்னை சிட்டி கேங்க்ஸ்டர்’ பாட்டு மூலம் திரைப்படத்தில் அறிமுகமானார் ஆதி. ‘ஆம்பள’ திரைப்படத்தில் இசையமைப்பாளராக சுந்தர் சி முதன்முதலில் வாய்ப்பு வழங்கினார். அந்தப் படம் பாடல்களுக்காக ஓரளவு பேசப்பட்டது. அதைத் தொடர்ந்து பல படங்களுக்கு இசையமைத்தனர். மீசைய முறுக்கு திரைப்படத்தின் வழியாக இயக்குநராகவும், கதா நாயகனாகவும் ஆதி அறிமுகமானார்.

## இசைத்தொகுப்புகள்

### படமனை தொகுப்புகள்

### இசையமைப்பாளராக

### பாடகராக

## மேற்கோள்கள்

## வெளி இணைப்புகள்
* 
* 
* 
* 

பகுப்பு:தமிழ்த் திரைப்பட இசையமைப்பாளர்கள்
பகுப்பு:இந்தியத் தமிழ் சொல்லிசைக் குழுக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
கில்பர்ட் கெயித் செஸ்டர்டன்

**கில்பர்ட் கெயித் செஸ்டர்டன்**, ( 29 மே 1874&nbsp;– 14 ஜூன் 1936) என்பவர் ஒரு ஆங்கிலேய எழுத்தாளரும், பொதுநிலை இறையியலாளரும், கவிஞரும், மெய்யியலாளரும், நாடக ஆசிரியரும், செய்தியாளரும், பேச்சாளரும், கிறித்தவ தன்விளக்க அறிஞரும் ஆவார். *முரண்போலியின் இளவரசர்* ("prince of paradox") எனப் பலராலும் இவர் அழைக்கப்பட்டார்.

கிறித்தவ நெறிக்காகக் காரணத்தை விளக்கிய முறையினாலும், தந்தை பிரௌன் என்னும் புனைவு மாந்தருக்காகவும் இவர் பெரிதும் அறியப்படுகின்றார். இவரோடு ஒத்தக்கருத்தில்லாதவர் கூட இவரின் படைப்புகளின் குறிக்கத்தக்கத்தன்மையினை ஏற்றுள்ளனர். அரசியல் கருத்துரையாளராய் இவர் பழைமைவாதம் மற்றும் முற்போக்குவாதம் ஆகிய இரண்டையும் குறைகூறினார். "தற்கால உலகு பழைமைவாதிகள் மற்றும் முற்போக்குவாதிகள் என இரண்டாகப்பிரிந்துள்ளது. முற்போக்குவாதிகளுக்கு தவறுகள் செய்வதே தொழிலாக உள்ளது. பழமைவாதிகளுக்கு அத்தவறுகளை சரி செய்ய விடாமல் தடுப்பதே தொழிலாக உள்ளது." என்றார்.

தன்னை அடிப்படைவாத கிறித்தவர் என அழைத்துக்கொண்ட இவர், இறுதி நாட்களில் ஆங்கிலிக்கத்திலிருந்து கத்தோலிக்க திருச்சபைக்கு மாறினார். இவரின் நண்பரான ஜார்ஜ் பெர்னாட் ஷா, இவரைப் பெரும் நுண்ணறிவாளர் எனப்புகழ்ந்துள்ளார்.  வரலாற்றாளர்கள் பலர் இவரை மேத்யு அர்னால்ட், தாமஸ் கார்லைல், கர்தினால் நியூமன், ஜான் இரஸ்கின் முதலியோரோடு ஒப்பிட்டு, அவர்களின் கலை வாரிசு இவர் எனப் புகழ்ந்துள்ளனர்.

## மேற்கோள்கள்



பகுப்பு:1874 பிறப்புகள்
பகுப்பு:1936 இறப்புகள்
பகுப்பு:ஆங்கிலக் கவிஞர்கள்
பகுப்பு:கத்தோலிக்க இறையியலாளர்கள்
கருங்கல் (பாறை)

thumb|யோசமைட் தேசியப் பூங்காவிலுள்ள, கருங்கற் பாறையின் அண்மைத் தோற்றம்.

*கருங்கல் என்பதே இங்கே மீள்வழிப்படுத்தப்படுகிறது. கருங்கல் என்ற ஊரை குறித்த கட்டுரையை பார்ப்பதற்கு, காண்க: [[கருங்கல் (ஊர்)]] *

**கருங்கல்** (*Granite*)  என்பது என்பது உடையக்கூடிய தன்மை கொண்ட எரிமலைக் குழம்புகளில் இருந்து உருவாகும் ஒரு வகை கற்பாறை ஆகும். இதன் சராசரி அடர்த்தியானது 2.65 - 2.75 கி/செ.மீ3 ஆகும். இதன் அழுத்தம் தாங்கும் திறன் 200 மெகா பாசுகல் (MPa) மேல் உள்ளது மற்றும் உருகு நிலை 1215–1260 °செ. இது இடைநிலையான அல்லது கரடுமுரடான மேற்பரப்புத் தன்மை கொண்டது. சிலசமயங்களில் பெரிய, தனியான படிகங்களையும் இது உள்ளடக்கி இருப்பதுண்டு. கருங்கற்கள், அவற்றின் வேதியியல் மற்றும் கனிமவியற் தன்மைகளைப் பொறுத்து, இளஞ்சிவப்பு முதல் கடும் சாம்பல் அல்லது கறுப்பு நிறமாக இருக்கலாம்.

இவ்வகைப் பாறைகள் சிலைகள் செய்வதற்கும், கட்டிடங்கள் மற்றும் கற்கோவில்கள் கட்டுவதற்கும் பயன்படுத்தப்பட்டுள்ளன.

## உசாத்துணைகள்

பகுப்பு:பாறையியல்
பகுப்பு:பாறை வகைகள்
தஸ்கின் அகமது

**தஸ்கின் அகமது** (*Taskin Ahmed*, பிறப்பு: 3 ஏப்ரல் 1995) வங்காளதேசத் துடுப்பாட்ட வீரர். இவர் வலக்கை நடுத்தர-விரைவு வீச்சுப் பந்து வீச்சாளரும், இடக்கை மட்டையாளரும் ஆவார்.

தஸ்கின் அகமது தனது முதலாவது முதல்-தர ஆட்டத்தை 2011 அக்டோபரில் விளையாடினார். இவர் வங்காளதேசத் துடுப்பாட்ட அணியில் 2015 உலகக்கிண்ணப்ப் போட்டியில் விளையாடத் தேர்ந்தெடுக்கப்பட்டார்.

## சாதனைகளும் தரவுகளும்

### பன்னாட்டு ஒரு-நாள் 5-இலக்குகள்

## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:1995 பிறப்புகள்
பகுப்பு:வங்காளதேசத் துடுப்பாட்டக்காரர்கள்
அரசநகரிப்பட்டினம்

**அரசநகரிப்பட்டினம்** (*Arasanagaripattinam*) இந்தியா நாட்டின், தமிழ் நாடு மாநிலத்தில், புதுக்கோட்டை மாவட்டத்தில், பொன்னமங்கலம் ஊராட்சி ஒன்றியத்திற்கு உட்பட்ட ஒரு கிராமமாகும். இந்த ஊரின் மக்கள் தொகை 2500 பேர் ஆகும்.

## மக்கள் வகைப்பாடு
இக்கிராமத்தில் 98 சதவீதம் பேர் இசுலாமியர்கள் வாழுகிறார்கள். இங்கு 150 ஆண்டுகள் பழமையான ஒரு தர்காவும், ஜிம்மா பள்ளிவாசலும் அமைந்துள்ளது. இந்தக் கிராமம் கடற்கரையை ஒட்டி அமைந்துள்ளது.

## மேற்கோள்

பகுப்பு:புதுக்கோட்டை மாவட்டத்திலுள்ள கிராமங்கள்
டோங்காட்

டோங்காட் என்னும் ஊர், தென்னாப்பிரிக்காவில் உள்ளது. இங்கு சிவசுப்பிரமணியர் ஆலயம் அமைந்துள்ளது.

இந்த நகரம் டோங்காட்டி ஆற்றின் கரையில் அமைந்துள்ளது. இங்குள்ள மக்களில் பெரும்பான்மையானோர் இந்திய வம்சாவழியினர் ஆவர். தென்னாப்பிரிக்காவிலேயே பிரேக் விலஜ் சுப்பிரமணியர் ஆலயத்தில் காவடித் திருவிழா விமரிசையாக கொண்டாடப்படும். இந்த ஊரில் கரும்புப் பயிரிடல் முக்கியத் தொழிலாகும். இது ஈதேக்வினியின் ஒரு பகுதியாகும்.

## இணைப்புகள்
*சிவசுப்பிரமணியர் ஆலயத்தின் தளம்

பகுப்பு:தென்னாப்பிரிக்க நகரங்கள்
மோதிர மூக்கு கடற்பறவை

*மோதிர மூக்கு கடற்பறவை* (Ring-billed gull,  *Larus delawarensis*) என்பது நடுத்தரமான தோற்றத்தைக்கொண்ட கடற்பறவை ஆகும்.

## விளக்கம்
thumb|left|இதன் பேயருக்கேற்ப இதன் அலகில் மோதிரம் போன்ற கருப்பு வளைய தோற்றம்
இப்பறவை முதிர்ந்தவை 49 செ. மீ நீளமும். 124 செ.மீ அளவு இறக்கையோடு சேர்த்து நீளவாக்கில் அளவு கொண்டதாக உள்ளது. இதன் கழுத்தும்  தலை, மற்றும் உடல் பகுதி வெள்ளை நிறத்தில் காணப்படுகிறது. கண்கள் சிகப்பாகவும், விழிஓரங்கள் மஞ்சள் நிறத்திலும் காணப்படுகிறது.
## சூழல் மற்றும் நடத்தை
இவைகளின் இனப்பெருக்கம் பொதுவாக ஏரிகள், குளங்கள் போன்றவற்றின் கரைகளிலும் கனடா ஐக்கிய அமெரிக்கா போன்ற நாடுகளின் கடற்கரைகளிலும் நடக்கிறது. தீவுகளில் கூடு கட்டி பறவைகள் கூட்டமாக வாழுகின்றன. இவை எல்லா வருடங்களும் தன் துணையுடன் தான் வாழும் குணம் கொண்டது. இவை அமெரிக்காவின் வணிக வளாக வாகனம் நிறுத்தும் இடங்களில் அதிகமாகக் காணப்படுகிறது.  இவை ஆண்டுக்கு ஒருமுறை அமெரிக்கப்பகுதியிலிருந்து இடம்பெயர்ந்து தெற்கு நோக்கிச்சென்று மெக்சிகோ வளைகுடா, அட்லாண்டிக் பெருங்கடல், வட அமெரிக்கா, மற்றும் பசிபிக்கடலோர ஏரிகளுக்கும் செல்லுகிறது.

## மேற்கோள்

பகுப்பு:கடற்பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:ஆசியப் பறவைகள்
பகுப்பு:இந்தியப் பறவைகள்
பகுப்பு:தமிழ்நாட்டுப் பறவைகள்
நீலகண்ட பிரம்மச்சாரி

**நீலகண்ட பிரம்மச்சாரி** (Neekakanda Brahmachary) (திசம்பர் 4,1889 - மார்ச்சு 4 1978) 1911-ஆம் ஆண்டில் மணியாச்சி ரயில் நிலையத்தில் வாஞ்சிநாதனால்  சுட்டுக் கொல்லப்பட்ட மாவட்ட ஆட்சியர் ஆசு கொலை வழக்கில் முதல் குற்றவாளியாகச் சேர்க்கப்பட்டவர்..

இந்திய விடுதலை இயக்கப் போராட்டத்தில்  இளம் வயதில், 20,000 போராளிகளை ஒன்று திரட்டிப் புரட்சி இயக்கம் ஒன்றை தோற்றுவித்துப் போராடியவர். வாழ்வின் பெரும்பகுதியை இந்தியா, பாக்கித்தான், மியான்மர் நாட்டுச் சிறைகளில் கழித்தவர்.

வாழ்வின் பிற்பகுதியில் விரக்தியுற்று சந்நியாசம் பெற்று மைசூர் அரசில் நந்தி மலையடிவாரத்தில் ஆசிரமம் அமைத்துக் கொண்டு சிரீ ஓங்காரானந்த சுவாமி என்ற பெயரில், தனது 88-ஆவது வயதில் 4 மார்ச்சு 1978-இல் காலமானவர்.

## இளமை
சீர்காழியை அடுத்த எருக்கூர் எனும் கிராமத்தில் சிவராமகிருஷ்ணன் –சுப்புத்தாயி தம்பதிகளுக்கு,  டிசம்பர் 4,1889-ஆன் ஆண்டில் மூத்த மகனாகப் பிறந்தவர். சீர்காழி சபாநாயக முதலியார் இந்து உயர்நிலைப் பள்ளியில் ஒன்பதாம் வகுப்பு வரை படித்தவர்.

## இந்திய விடுதலை இயக்கத்தில்
1905-இல் லார்டு கர்சான் வங்காளத்தை இரண்டாகப் பிரித்த போது, நாடு முழுவதும் கொந்தளிப்பு ஏற்பட்டது.

அதே காலத்தில் நீலகண்டர், இரகசிய இயக்கமான 'அபினவ பாரத இயக்கத்தை' 1907-ஆம் ஆண்டில் தொடங்கி, இந்திய விடுதலை இயக்கத்தில் தீவிர பங்காற்றினார். அதனால் நீலகண்டனை ஆங்கிலேயே உளவுக் காவல்துறையினர் இரகசியமாகக் கண்காணிக்கத் தொடங்கினர். இவர் தன் பெயரோடு 'பிரம்மச்சாரி' எனும் பெயரை இணைத்துக் கொண்டார்.  "சூர்யோதயம்" எனும் பத்திரிகையை தொடங்கினார். காங்கிரஸ் கட்சியில் உள்ள தீவிர குணம் படைத்த வ. உ. சிதம்பரம் பிள்ளை, பிபின் சந்திரபால், பாரதியார், சிங்காரவேலர் போன்றவர்களுடன் நட்பு கொண்டவர்.

ஆஷ் துரையைக் கொன்ற வாஞ்சிநாதன், வனத்துறையில் வேலை பார்த்து வந்ததால் தனக்கு ஒரு மான் தோல் வேண்டும் என்று நீலகண்டன் ஒரு கடிதம் எழுதியிருந்தார். அந்தக் கடிதம் காவல்துறையினரிடம் சிக்கியதால் வாஞ்சிநானுக்குத் துணை நின்றதாக நீலகண்டனும் கைது செய்யப்பட்டார். ஆஷ் கொலை வழக்கில் குற்றம் சாட்டப்பட்டவர்கள் 14 பேர். இவர்கள் அனைவரும் 25 வயதுக்குட்பட்டவர்கள். அப்போது நீலகண்ட பிரம்மச்சாரியின் வயது 21. நீலகண்டருக்கு ஏழாண்டுகள் சிறை தண்டனை விதிக்கப்பட்டது..

சிங்காரவேலரின் தொடர்பால், "பொதுவுடமைக் கட்சியின் துண்டுப் பிரசுரங்கள் வெளியிட்ட  குற்றத்திற்காக 1922-இல் பத்து ஆண்டுகள் ரங்கூன் சிறையில் அடைக்கப்பட்டார்.

## துறவறம்
சிறை வாழ்க்கையில் விரக்தி ஏற்பட்டு 1931-ஆம் ஆண்டில்  துறவறம் பூண்டு, டிசம்பர் 1933-இல் மைசூர் சமஸ்தானத்தில் நந்தி கிராமம் அருகே சென்னகிரியில் ஓம்கார் எனும் பெயரில் ஆசிரமம் அமைத்தார்.

## எழுதிய நூல்கள்
#மெய் ஒப்புதல்
#உபதேசம்
#தேர்ந்தெடுத்த சொற்பொழிவுகள்

## மறைவு
தனது 88-ஆவது வயதில் 4 மார்ச் 1978-ஆம் ஆண்டில் உடல்நலக் குறைவால் காலமானார்.

## ஆதாரம்
**புரட்சி வீரர் நீலகண்ட பிரம்மச்சாரி*, எழுதியவர், *ரா. அ. பத்மநாபன்*, மணிவாசகர் பதிப்பகம் வெளியிடு

## மேற்கோள்கள்


பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:1889 பிறப்புகள்
பகுப்பு:1978 இறப்புகள்
பகுப்பு:தஞ்சாவூர் மாவட்ட மக்கள்
கல்லூரி (திரைப்படம்)

***கல்லூரி*** என்பது 2007 இல் தமிழில் வெளிவந்த திரைப்படமாகும். இத்திரைப்படத்தினை பாலாஜி சக்திவேல் இயக்கியிருந்தார். இயக்குநர் சங்கரின் தயாரிப்பு நிறுவனமான எஸ் பிச்சர்ஸ் இத்திரைப்படத்தினை தயாரித்திருந்தது. இத்திரைப்படத்தில் அகில், தமன்னா போன்றோர் முக்கிய கதாப்பாத்திரங்களில் நடித்திருந்தனர்.

நா. முத்துக்குமார் இத்திரைப்படத்திற்கு பாடல்களை எழுதியுள்ளார். செழியன் ஒளிப்பதிவாளராக பணியாற்றியுள்ளார். இத்திரைப்படமானது 2000 ஆவது ஆண்டில் நடந்த தருமபுரி பேருந்து எரிப்பினை அடிப்படையாக வைத்து உருவாக்கப்பட்டது.

## நடிகர்கள்

*அகில் முத்துச்செல்வனாக 
*தமன்னா (நடிகை) ஷோபனாவாக 
*பரணி என ரமேஷ் *கயல்விழியாக ஹேமலதா 
*சலீமாவாக மாயா ரெட்டி 
* நாகராணியாக சைலதா 
*ஆல்பர்ட்டாக பிரகாஷ் 
*காமக்ஷிநாதன் காமக்ஷிநாதன் 
*ஆதிலட்சுமியாக ராஜேஸ்வரி 
*திசைகள் அருண்குமார் அய்யனாராக 
*கார்த்தியாக முகமது முஃபக் 
*பாலமுருகன் 
*அருன் குமார் 
*அலெக்ஸ் 
*வினோத் இருவராக 
* விரிவுரையாளராக சிவக்குமார் 
* விரிவுரையாளராக உஷா எலிசபெத்

## இசை

நா. முத்துக்குமார் பாடல்வரிகள் எழுதியுள்ளார்.  ஜோசுவா ஸ்ரீதர் இசையமைத்துள்ளார்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "வாழ்க்கையின் வறண்ட பக்கங்களை மறந்து, கல்லூரிக்குள் சிறகடிக்கும் நண்பர்களின் கதை... கவனமாகத்தான் செதுக்கியிருக்கிறார்கள். ஆனாலும், கல்வெட்டாகப் பதியவில்லை கல்லூரி!" என்று எழுதி  மதிப்பெண்களை வழங்கினர்.
## ஆதாரங்கள்

## வெளி இணைப்புகள்
*

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
மால்கம் பிரேசர்

**ஜோன் மால்கம் பிரேசர்** (*John Malcolm Fraser*, 21 மே 1930 – 20 மார்ச் 2015) ஆத்திரேலிய அரசியல்வாதி. இவர் 1975 முதல் 1983 வரை ஆத்திரேலியாவின் பிரதமராகவும், லிபரல் கட்சித் தலைவராகவும் பணியாற்றியவர்.

பிரேசர் 1955 ஆம் ஆண்டில் தனது 25வது அகவையில் நாடாளுமன்ற உறுப்பினராகத் தேர்ந்தெடுக்கப்பட்டார். 1966 ஆம் ஆண்டில் ஆத்திரேலிய அமைச்சரவையில் சேர்க்கப்பட்டார். 1969 இல் பாதுகாப்பு அமைச்சராகப் பதவி உயர்வு பெற்றார். 1972 தேர்தலில் லிபரல் கட்சி தோல்வியடைந்தததி அடுத்து மால்கம் பிரேசர் அக்கட்சியின் தலைமைப் பதவிக்குத் தகுந்தவராக அடையாளம் காணப்பட்டார். ஆனாலும், தலைமைப் போட்டியில் பில்லி சினெடனிடம் தோற்றார். பின்னர் மீண்டும் 1975 இல் போட்டியிட்டு லிபரல் கட்சியின் தலைவராக உறுப்பினர்களால் தேர்ந்தெடுக்கப்பட்டு ஆத்திரேலிய நாடாளுமன்றத்தில் எதிர்க்கட்சித் தலைவரானார்.

1975 ஆம் ஆண்டில் அன்றைய கஃப் விட்லம் தலைமையிலான தொழிற் கட்சி அரசு சர்ச்சைக்குரிய முறையில் ஆட்சியில் இருந்து கவிழ்க்கப்பட்டதை அடுத்து, 1975 நவம்பர் 11 இல் மால்கம் பிரேசர் இடைக்கால அரசின் பிரதமராக ஆளுனர் சேர் ஜோன் கெர் என்பவரால் நியமிக்கப்பட்டார். விட்லம் அரசின் ஆட்சியைக் கவிழ்ப்பதற்கு மால்கம் பிரேசர் பெரும் பங்காற்றினார். 1975 இல் இடம்பெற்ற தேர்தலில் லிபரல் கட்சி பெரு வெற்றி பெற்று பிரேசர் பிரதமரானார். 1977, 1980 தேர்தல்களிலும் பிரேசர் தலைமையில் லிபரல் கட்சி வெற்றி பெற்றது. 1983 தேர்தலில் லிபரல் கட்சி பொப் ஹோக் தலைமையிலான தொழிற் கட்சியிடம் தோல்வியடைந்தது. இதன் பின்னர் சில காலத்தில் பிரேசர் அரசியலில் இருந்து ஒய்வு பெற்றார். 2015 மார்ச் 20 இல் சிறிது கால சுகவீனத்தை அடுத்து 2015 மார்ச் 20 இல் பிரேசர் மெல்பேர்ன் நகரில் காலமானார்.

## மேற்கோள்கள்

## வெளி இணைப்புகள்

*Malcolm Fraser – Australia's Prime Ministers / National Archives of Australia
*Australian Biography– Malcolm Fraser An extensive 1994 interview with Fraser
*
*The Malcolm Fraser Collection at the University of Melbourne Archives
*Malcolm Fraser at the National Film and Sound Archive 
*
*How to revive a party that seems to be stuck in opposition: Malcolm Fraser– The Age 11/02/2008
*Balanced policy the only way to peace: Malcolm Fraser– The Age 10/05/2008

பகுப்பு:1930 பிறப்புகள்
பகுப்பு:2015 இறப்புகள்
பகுப்பு:ஆத்திரேலியப் பிரதமர்கள்
பகுப்பு:ஆத்திரேலிய அரசியல்வாதிகள்
மம்மி வாட்டா

**மம்மி வாட்டா** (*Mami Wata* அல்லது *Mammy Water*) என்பது மேற்கு, மத்திய, தெற்கு ஆப்பிரிக்காவிலும், அவர்கள் குடியேறிய அமெரிக்கக் கண்டத்திலும் வணங்கப்படும் ஒரு தாய் தெய்வம், தண்ணீர் தெய்வம் ஆகும். இத்தெய்வம் பெரும்பாலும், பெண்தெய்வமாகவே வணங்கப்படுகிறது என்றாலும் சில இடங்களில் ஆண் தெய்வமாகவும் வணங்கப்படுகிறது. இயற்கையைத் தெய்வமாக வழிபடும் மரபு உலகம் முழுவதும் இருந்துள்ளது. கிறிஸ்துவம், இசுலாம், இந்து போன்ற பெரும் மதங்கள் தோன்றுவதற்கு முன்பு இருந்த நாட்டார் தெய்வங்கள் அனைத்தும் இயற்கையைக் குறிப்பவைதான். மம்மி வாட்டா  அம்மாதிரியான தெய்வங்களுள் ஒன்று.

## உருவம்
இத்தெய்வத்தின் முடி நீண்டதாகவும், சுருண்டும், கறுத்தும் காணப்படுகிறது.  மம்மி வாட்டா உருவம் கலை ரீதியாக இன்றும் கொண்டாடப்படும் தொன்ம வடிவமாக உள்ளது. மம்மி வாட்டா சிலைகள் கி.பி. 4-ம் நூற்றாண்டைச் சேர்ந்தவை எனச் சொல்லப்படுகின்றன. இன்று கிடைக்கும் மம்மி வாட்டா ஓவியங்கள், மிகப் பிரம்மாண்டமாக காட்சி தருகின்றன. அடர்ந்த சுருள் கூந்தலை விரித்துப் போட்டிருக்கும் மம்மி வாட்டா தோளின் குறுக்காக மலைப்பாம்பை அணிந்திருப்பாள்.
பழமையான சிலைகளிலும் இந்த உருவமே செதுக்கப்பட்டிருக்கிறது; ஆடைகள் எதுவும் அணிந்திருக்கவில்லை. பிற்காலப் படங்கள் மம்மி வாட்டாவை ஆடையுடன் பிரம்மாண்டமாகச் சித்திரிக்கின்றன. மம்மி வாட்டா கோயில்கள் ‘மமஸ்ஸீ’ (mamaissii) என அழைக்கப்படுகின்றன. இந்தக் கோயில்களில் பெண்களே பூசாரிகளாக உள்ளனர். அவர்களும் ‘மமஸ்ஸீ’ என்ற பெயரிலேயே அழைக்கப்படுகின்றனர். தமிழ்த் திராவிட வழிபாட்டுக்கும் மம்மி வாட்டா வழிபாட்டுக்கும் தொடர்பு இருப்பதாக விவியன் ஹண்டர் ஹிண்ரோவின் ஆய்வு முடிவு சொல்கிறது.

மிகப் பழமையான மம்மி வாட்டாவின் கரு எனச் சொல்லப்படும் ஒரு வழிபாட்டுச் சிற்பத்தைத் தமிழ் லிங்க வழிபாட்டுடன் ஒப்பிட்டு இந்த முடிவுக்கு ஹிண்ரோ வருகிறார். இந்தியாவிலும் தண்ணீரைப் பெண் தெய்வமாக வழிபடும் வழக்கம் இருக்கிறது. இங்குள்ள காளி வழிபாட்டுடனும் இதை ஒப்பிடுகிறார் அவர்.

## வரலாறு
மம்மி வாட்டா, பரவலாக ஆப்பிரிக்கா முழுவதும் வணங்கப்பட்டுவரும் பெண் தெய்வம். இதன் வரலாறு கிறிஸ்து பிறப்பதற்கு முன்பு வரை செல்கிறது. மம்மி வாட்டா என்ற சொற்களின் அர்த்தம் ‘தண்ணீர்த் தாய்’ எனச் சொல்லப்படுகிறது. Water Mother என்னும் ஆங்கிலச் சொற்களில் இருந்து இந்தச் சொல் உருவானதாகவும் சொல்லப்படுகிறது.

ஆனால் பழமையான எகிப்திய மொழியில் இருந்து திரிந்த சொற்கள்தான் இவை எனத் தற்கால ஆய்வுகள் சொல்கின்றன. இந்தச் சான்றின் அடிப்படையில் மம்மி வாட்டா வழிபாடு முதலில் எகிப்தில் தோன்றியதாகச் சொல்லப்படுகிறது.

## அருளும் துடியான தெய்வம்

தமிழக நாட்டார் தெய்வங்களைப் போல மம்மி வாட்டா ஆப்பிரிக்க கண்டப் பகுதிகளில் துடியான தெய்வமாகப் போற்றப்படுகிறாள். சொல்லுக்கடங்காத சூரத்தனங்கள் கொண்டவளாகவும் மம்மி வாட்டா தொன்மக் கதைகளில் சித்திரிக்கப்படுகிறாள். அவளது ஆக்ரோஷத்தை வெள்ளப் பெருக்குக்கும் அவளது கருணையை நீரின் அமைதிக்கும் ஒப்பிடுகிறார்கள்.

துன்பங்களை, வலிகளை, பாவங்களை வாங்கிக்கொண்டு மக்களுக்கு மனசாந்தியை வழங்கக்கூடியவளாகவும் குழந்தையில்லாப் பெண்களுக்கு குழந்தைப் பேற்றை அருளக்கூடியவாளாகவும் மம்மி வாட்டா வணங்கப்படுகிறாள். இன்றைக்கு மம்மி வாட்டா வழிபாடு கியூபா, பிரேசில், நைஜீரியா, கானா, ஜமைக்கா, ஹெய்டி எனப் பல்வேறு நாடுகளில் பரவியிருக்கிறது.﻿﻿﻿

## மேற்கோள்

பகுப்பு:சமயக் கருத்துருக்கள்
பகுப்பு:ஆப்பிரிக்கா
பகுப்பு:தென் அமெரிக்கா
பகுப்பு:ஆப்பிரிக்கக் கடவுள்கள்
டான் ஹாசர்

**டான் ஹாசர்** (Dannhauser) என்னும் ஊர், தென்னாப்பிரிக்காவின் குவாசூலூ மாகாணத்தில் உள்ளது. இங்கு கருப்பினத்தவர் பெரும்பான்மையினர் ஆவர். குறிப்பிடத்தக்க எண்ணிக்கையில் இந்திய வம்சாவழியினர் வசிக்கின்றனர்.

## மேற்கோள்

## இணைப்புகள்

பகுப்பு:தென்னாப்பிரிக்க நகரங்கள்
முதல்நிலை வளிமண்டலம்

**முதல்நிலை வளிமண்டலம்** (primary atmosphere) என்பது, கோளொன்றின் சூரியனின் திரள்வளிம வட்டில் இருந்து சேர்ந்த வளிமப் பொருட்களால் உருவான வளிமண்டலத்தைக் குறிக்கும். வியாழன், சனி முதலிய வெளிக்கோள்கள் முதல்நிலை வளிமண்டலத்தைக் கொண்டவை. முதல்நிலை வளிமண்டலங்கள், புவியில் காணப்படுவது போன்ற இரண்டாம்நிலை வளிமண்டலங்களிலும் தடிப்பானவை. உட்கோள்கள் தமது முதல்நிலை வளிமண்டலங்களைப் பல்வேறு காரணங்களால் இழந்துவிட்டன. மேற்பரப்பு வெப்பநிலை, அணுவின் திணிவு, கோள்களின் விடுபடு திசைவேகம் என்பன இக்காரணங்கள்.

## குறிப்புகள்

பகுப்பு:வளிமண்டலம்
இரண்டாம்நிலை வளிமண்டலம்

**இரண்டாம்நிலை வளிமண்டலம்** (secondary atmosphere) என்பது, கோளொன்றின் சூரியனின் உருவாக்கத்தின்போது திரண்ட வளிமப் பொருட்களில் இருந்து உருவாகாத அக்கோளின் வளிமண்டலத்தைக் குறிக்கும். இரண்டாம்நிலை வளிமண்டலம், குறித்த கோளில் ஏற்படும் எரிமலைச் செயற்பாடுகளால், அல்லது வால்வெள்ளிகளின் தாக்கங்களினால் உருவாகிறது. இத்தகைய வளிமண்டலத்தைக் கொண்டிருப்பது, புவியையும், புதன், வெள்ளி, செவ்வாய் ஆகிய கோள்களையும் உள்ளடக்கிய புவியொத்த கோள்களின் இயல்பாகும். வியாழன் முதலிய வெளிக்கோள்களில் இருப்பது போன்ற முதல்நிலை வளிமண்டலத்தோடு ஒப்பிடும்போது இரண்டாம்நிலை வளிமண்டலம் தடிப்புக் குறைவானது.

## குறிப்புகள்

பகுப்பு:வளிமண்டலம்